การทำให้สนุกเข้าไว้ การแนะนำพวกเขาขณะถีบคันเหยียบออกตัว การจัดเตรียมลูกของคุณและจักรยาน การเริ่มด้วยการหัดทรงตัว
เด็กบางคนจะขี่จักรยานได้เก่งภายในหนึ่งชั่วโมง แต่อีกหลายคนจะใช้เวลาหลายครั้ง ถ้าพวกเขาสูญเสียความมั่นใจหรือความสนใจในระหว่างการหัดแล้วล่ะก็ ให้เลิกก่อนและลองอีกครั้งทีหลังหรือในวันถัดไป เด็กบางคนอาจจะกระตือรือร้นที่จะหัดหลายๆ ชั่วโมงจนกว่าจะเป็น แต่ส่วนใหญ่คุณควรวางแผนสำหรับการหัดแต่ละครั้งเป็นเวลาประมาณ 30 นาทีถึง 1 ชั่วโมง ช่วยให้ลูกเรียนรู้การขี่จักรยานตามความเร็วที่เหมาะสมกับพวกเขา การพยายามบังคับหรือทำให้พวกเขาอับอายเพื่อให้เรียนรู้อย่างรวดเร็วนั้นอาจจะทำให้พวกเขาต่อต้านกับความคิดทั้งหมดของการเรียนรู้ที่จะขี่จักรยาน อย่าพูดอะไรอย่างเช่น:  “เพื่อนของลูกทุกคนขี่จักรยานได้แล้ว ดังนั้นมันถึงเวลาที่ลูกจะต้องเรียนรู้เหมือนกัน” “พี่สาวของลูกเรียนขี่จักรยานได้ภายใน 1 ชั่วโมง และลูกก็ทำได้เหมือนกัน” “เราจะอยู่ที่นี่ทั้งวันจนกว่าลูกจะขี่เป็น” “ลูกอยากเป็นเด็กโตใช่ไหม แต่เอ..เด็กโตขี่จักรยานได้นะ” การเรียนรู้ที่จะขี่จักรยานควรจะเป็นเรื่องสนุกไม่ใช่เรื่องน่าเบื่อ ยกย่องพวกเขาทุกครั้งที่พวกเขาบรรลุเป้าหมายใหม่ไปตลอดทาง และให้ความช่วยเหลือเมื่อไรก็ตามที่พวกเขาติดขัดหรือล้ม ให้พูดอะไรอย่างเช่น:  “นั่นเป็นวิธีที่จะประคองจักรยานให้นิ่ง ทำได้ดีมาก!” “ว้าว ตอนนั้นลูกขี่ไปได้ไกลมากเลย และตรงไปข้างหน้าด้วย!” “ตอนนั้นลูกทำได้ดีมากที่ประคองตัวเองไม่ให้ตกจากจักรยานได้ ครั้งต่อไปพยายามอย่าหักแฮนด์เลี้ยวเร็วเกินไปนะ” “เราจะพร้อมขี่จักรยานไปร้านไอศกรีมด้วยกันเร็วๆ นี้แล้ว!” เด็กบางคนตอบสนองกับครูที่ไม่ใช่ผู้ปกครองได้ดีกว่า ถ้าพวกเขาสนิทกับญาติหรือเพื่อนของครอบครัวที่ยินดีจะช่วย ก็ให้พวกเขาลองสอน  อย่ารู้สึกแย่ จำไว้ว่าเป้าหมายคือการให้พวกเขาขี่จักรยานได้ เมื่อพวกเขาทำได้แล้ว คุณก็จะสามารถไปขี่จักรยานด้วยกันได้บ่อยๆ หมุนคันเหยียบเพื่อให้ข้างหนึ่งอยู่ด้านบนและไปข้างหน้าเล็กน้อย เมื่อมองจากด้านข้างโดยที่ล้อหน้าอยู่ทางซ้าย คันเหยียบควรจะอยู่ในตำแหน่ง 4 นาฬิกาและ 10 นาฬิกา ถ้าพวกเขาถนัดขวา คันเหยียบข้างขวาควรจะอยู่ข้างหน้าและในทำนองเดียวกันถ้าเขาถนัดซ้าย ในขณะที่ประคองพวกเขาแต่ไม่ได้จับแน่น ให้พวกเขาวางเท้าข้างที่ถนัดบนคันเหยียบที่อยู่ข้างหน้า บอกให้พวกเขาถีบมันขณะที่ยกเท้าอีกข้างหนึ่งบนคันเหยียบขึ้น เตือนให้พวกเขาควบคุมแฮนด์และมองไปข้างหน้าในขณะที่ทำอย่างนั้น อย่าผลักพวกเขาหรือผลักจักรยานเพื่อให้ “พวกเขาออกตัว” ฝึกกับพวกเขาจนกว่าพวกเขาจะสามารถสร้างแรงผลักไปข้างหน้าได้เอง ความพยายามครั้งแรกของลูกในการถีบจักรยานไปข้างหน้าจะเป็นช่วงเวลาสั้นๆ ในที่สุดพวกเขาจะสามารถรักษาการเคลื่อนที่ไปข้างหน้าไว้ได้ ในขณะที่พวกเขาพัฒนาขึ้น ให้ค่อยๆ ปล่อยมือจากพวกเขาอย่างต่อเนื่องในขณะที่เดินหรือวิ่งเหยาะๆ ข้างๆ และข้างหลังพวกเขาเล็กน้อย ให้จับพวกเขาและแนะนำพวกเขาตอนล้มเช่นเคย แทนที่จะพยุงพวกเขาขึ้น ฝึกการแก้ไขสมดุลเล็กน้อยและการใช้แฮนด์ค่อยๆ เลี้ยวทั้งก่อนและขณะที่พวกเขากำลังเคลื่อนไหว ถ้าพวกเขาหักเลี้ยวเร็วเกินไปและเริ่มล้ม ให้แนะนำพวกเขาและลองอีกครั้ง ในทำนองเดียวกันให้ฝึกวิธีการใช้เบรก ไม่ว่าจะคันเหยียบหรือเบรกมือ ทั้งก่อนและขณะที่ลูกกำลังเคลื่อนไหว เด็กบางคนอยากออกตัวไปและอยู่ห่างจากคุณ ในขณะที่เด็กคนอื่นจะรู้สึกดีเมื่อคุณข้างๆ พวกเขามากกว่า แม้ว่าพวกเขาจะถีบไปข้างหน้าได้เก่งแล้วก็ตาม คอยให้ความมั่นใจไม่ใช่พยุงพวกเขาไว้ตลอดเวลา แม้แต่ตอนที่พวกเขาพร้อมจะขี่จักรยานโดยไม่มีคุณอยู่ข้างๆ ก็ตาม พวกเขาก็จะยัง "เสียการควบคุม" ตรงนั้นตรงนี้อยู่ ถ้าพวกเขาอยู่บนพื้นราบ เคลื่อนที่ด้วยความเร็วต่ำ และที่สำคัญที่สุดคือใส่อุปกรณ์ความปลอดภัยที่เหมาะสมแล้วล่ะก็ โอกาสที่จะเกิดอาการบาดเจ็บรุนแรงก็จะมีน้อย  เช็คว่าพวกเขาไม่เป็นไร แต่อย่าโอ๋หรือปลอบพวกเขามากจนเกินไป ให้พูดอะไรอย่างเช่น “เอ๊า! โอเคไหมจ๊ะลูก ไม่เป็นไรนะ เรากลับไปที่จักรยานและลองใหม่กันนะจ๊ะ ลูกทำได้ดีมากเลย” การเรียนรู้ว่าคุณสามารถล้มและลุกขึ้นได้อีกครั้งเป็นบทเรียนในการขี่จักรยานและบทเรียนชีวิตที่มีค่า! เด็กบางคนมีทักษะการทรงตัวและทักษะทางกายภาพในการขี่จักรยานตอนอายุประมาณ 4 ขวบ และส่วนใหญ่ทำได้ตอนอายุประมาณ 6 ขวบ แต่เด็กแต่ละคนนั้นแตกต่างกัน ดังนั้นรอจนกระทั่งลูกดูคล่องแคล่วว่องไวพอที่จะจัดการกับการทรงตัวบนจักรยานได้ เด็กบางคนอาจจะใช้เวลานานกว่านั้นเล็กน้อยที่จะพร้อมทางจิตใจในการเคลื่อนที่อย่างไม่มั่นคงอยู่บนจักรยาน และนั่นก็ไม่เป็นไรเช่นกัน อย่าเร่งหรือบังคับพวกเขา แต่ให้กำลังใจพวกเขาแทนและเริ่มหัดเมื่อถึงเวลาที่เหมาะสม สำหรับเด็กส่วนใหญ่ที่มีอายุประมาณ 5 ขวบนั้น เหมาะอย่างยิ่งกับจักรยานที่มีล้อขนาดประมาณ 35-40  เซนติเมตร เมื่อพวกเขานั่งคร่อมบนอาน เท้าของพวกเขาควรจะวางราบกับพื้นได้โดยที่ขาตรง การหัดบนจักรยานที่ใหญ่หรือเล็กเกินไปจะทำให้กระบวนการเรียนรู้ล่าช้า นี่อาจจะฟังดูแปลกๆ ในตอนแรก แต่การเอาคันเหยียบออกจะช่วยให้เด็กๆ มุ่งความสนใจไปที่การทรงตัวบนจักรยานก่อนในระหว่างการเคลื่อนที่ไปข้างหน้า พวกเขาจะใช้เท้าบนพื้นในการยันออกตัวและหยุด  โดยทั่วไปคุณจะต้องการแค่ประแจในการถอดคันเหยียบออก แต่ให้ทำตามคำแนะนำที่แนบมาพร้อมกับจักรยาน คุณยังสามารถซื้อจักรยาน “ขาไถ” หรือจักรยาน “ทรงตัว” ที่ไม่มีคันเหยียบได้เช่นกัน แต่นี่จะเป็นการสิ้นเปลืองค่าใช้จ่ายโดยไม่จำเป็น เมื่อคุณใส่ล้อพ่วง เด็กๆ จะเรียนรู้องค์ประกอบที่อาจจะง่ายกว่าสำหรับพวกเขาก่อน เช่น การถีบ การบังคับเลี้ยว และการเบรก แต่นี่จะทำให้พวกเขาต้องมาเรียนรู้ส่วนที่ยากนั่นคือ การทรงตัว ทั้งหมดทันทีในตอนหลัง  ถ้าคุณฝึกการทรงตัวก่อน จะทำให้องค์ประกอบอื่นๆ ดูง่ายราวกับปอกกล้วยเข้าปากในภายหลัง แต่ถ้าคุณต้องการใช้ล้อพ่วงจริงๆ ก็พยายามอย่าใช้ล้อพ่วงนานกว่า 1 หรือ 2 สัปดาห์ มิฉะนั้นเด็กจะได้ติดนิสัยการขี่จักรยานที่ต้องมีล้อพ่วง ทางเท้าและถนนนั้นมีสิ่งรบกวนสมาธิและอาจจะอันตรายเกินไปที่จะเป็นบริเวณหัดขี่จักรยานที่เหมาะสม ให้มองหาที่จอดรถว่างๆ ที่มีพื้นราบเรียบแทน สนามหญ้าที่ราบเรียบอาจจะดูน่าสนใจเพราะว่าจะรองรับตอนล้ม แต่หญ้ามักจะทำให้เด็กเล็กบังคับได้ยากเกินไป ไม่ว่าจะด้วยเท้าหรือคันเหยียบ อีกทั้งพื้นดินยังขรุขระมากกว่าที่จอดรถทั่วไปอีกด้วย เลือกหมวกกันน็อคที่ออกแบบมาสำหรับการขี่จักรยานและศีรษะของเด็ก มันควรจะใส่ได้สบายพอดีและควรจะมีระยะห่างไม่เกินความกว้างของนิ้วมือ 2 นิ้วโดยวัดจากคิ้วของลูกจนถึงขอบด้านหน้าของหมวกกันน็อค ใช้สนับเข่าและสนับข้อศอกที่ออกแบบมาสำหรับเด็กด้วย ถุงมือขี่จักรยานสามารถช่วยป้องกันรอยถลอกจากการล้มได้ด้วย สำหรับการขี่ทั่วไป คุณต้องให้อานสูงพอให้ขาของพวกเขาตรงเมื่อวางเท้าราบกับพื้น แต่สำหรับการหัดโดยไม่ใช้คันเหยียบ เข่าของพวกเขาควรจะงอเล็กน้อยเมื่อเท้าราบ โดยปกติแล้วคุณจะใช้ประแจเพื่อไขสำหรับปรับอาน แต่จักรยานของคุณอาจจะมีสลักปลดล็อคอานแทน วางมือบนไหล่ หลัง หรือคอของพวกเขาโดยไม่ต้องจับแน่น ถ้าพวกเขาต้องการให้ประคองมากกว่านี้ ให้วางมือไว้ใต้รักแร้  เป้าหมายคือทำให้พวกเขามั่นคง อย่าจับพวกเขาตั้งขึ้น หรือผลักไปข้างหน้า ประคองพวกเขาแทนที่จะจับแฮนด์จักรยานหรืออาน สอนให้พวกเขาใช้เท้าทั้งสองข้างเพื่อขับเคลื่อนตัวเองไปข้างหน้า ตอนแรกพวกเขาอาจจะส่ายไปส่ายมา ดังนั้นให้กำหนดทิศทางร่างกายของพวกเขาให้อยู่ในตำแหน่งที่สมดุล ปล่อยให้พวกเขาจัดการแฮนด์จักรยานเพื่อที่จะได้คุ้นเคยกับการควบคุมในขณะเคลื่อนที่  คว้าตัวและแนะนำพวกเขาเมื่อไรก็ตามที่พวกเขาเริ่มล้มแทนที่จะจับพวกเขาให้ตั้งตรง มิฉะนั้นคุณก็จะแค่ทำหน้าที่แทนล้อพ่วงเท่านั้น เมื่อพวกเขาเรียนรู้การเคลื่อนตัวได้แล้ว บอกพวกเขาให้ใช้เท้าเพื่อหยุดตอนพวกเขาเริ่มช้าลง สัญชาตญาณของพวกเขาอาจจะมองที่แฮนด์หรือล้อหน้า และอาจจะแม้แต่ที่คันเหยียบในภายหลัง ฝึกให้พวกเขามองไปข้างหน้าขณะที่พวกเขาเคลื่อนตัวไปข้างหน้า ถ้าคุณมีอีกคนหนึ่งอยู่ ให้พวกเขายืนอยู่ทางด้านหน้าจักรยานสัก 3-4 เมตรและคอยสนับสนุนตอนลูกเคลื่อนไปข้างหน้า บอกให้ลูกดูคนนั้น เมื่อลูกสามารถเคลื่อนตัวในท่าที่สมดุลด้วยการขับเคลื่อนจากพลังการยันเท้ากับพื้นดินได้ พวกเขาก็พร้อมที่จะถีบจักรยานแล้วล่ะ ใส่คันเหยียบกลับไปตามคำแนะนำของจักรยานและยกอานขึ้นเพื่อให้พวกเขาวางเท้าราบและขาตรงเมื่อนั่งคร่อมจักรยาน
เลิกหัดเมื่อไม่สนุกแล้ว. อย่ากำหนดเส้นตายหลอกๆ หรือกดดันเกินควร. คิดแง่บวกและให้กำลังใจตลอดเวลา. ให้คนอื่นสอนถ้าจำเป็น. สอน “ตำแหน่งเตรียมพร้อม” ให้พวกเขาสำหรับการเริ่มต้น. ปล่อยให้พวกเขาสร้างแรงผลักไปข้างหน้าเอง. ปล่อยมือแต่ยังคงอยู่ข้างๆ พวกเขา. ให้แน่ใจว่าพวกเขารู้วิธีบังคับเลี้ยวและหยุด. อยู่ใกล้ๆ จนกว่าพวกเขาจะมั่นใจที่จะขี่คนเดียวได้. ยอมรับว่าพวกเขาจะล้มสองสามครั้ง. เริ่มหัดเมื่อลูกพร้อมทั้งทางร่างกายและจิตใจ. ใช้จักรยานที่พวกเขาสามารถวางเท้าบนพื้นได้. ถอดคันเหยียบออกจากจักรยาน. ใช้ล้อพ่วงให้น้อยที่สุด. เลือกบริเวณสำหรับหัดขี่จักรยานที่เปิดโล่งและราบเรียบ. ใช้หมวกกันน็อคที่กระชับพอดีและอุปกรณ์ความปลอดภัยอื่นๆ . ลดอานให้ต่ำลงเล็กน้อยเพื่อให้ลูกสามารถถีบยันจากพื้นได้. ประคองพวกเขาไม่ใช่จักรยาน โดยไม่จับแน่นเกินไป. ปล่อยให้พวกเขาถีบยันและเคลื่อนตัวโดยมีคุณค่อยๆ ช่วยเหลือ. สอนให้พวกเขามองไปข้างหน้าไม่ใช้ก้มหน้า. ใส่คันเหยียบและอานกลับคืนในตำแหน่งที่ถูกต้อง.
https://www.wikihow.com/Teach-a-Child-to-Ride-a-Bike https://www.wikihow.com/Teach-a-Child-to-Ride-a-Bike https://www.wikihow.com/Teach-a-Child-to-Ride-a-Bike https://www.wikihow.com/Teach-a-Child-to-Ride-a-Bike
Keeping It Fun Guiding Them as They Pedal Off Equipping Your Child and Their Bike Starting with Balance Training